
K materiálu č. 37937/2014








K bodu č. 2 
STANOVISKO

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka
I
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka predkladá na rokovanie vlády Slovenskej republiky minister spravodlivosti Slovenskej republiky Tomáš Borec ako iniciatívny materiál.
II

Návrh nariadenia vlády Slovenskej republiky sa predkladá v nadväznosti na potrebu spresnenia pravidiel pre uplatňovanie súčasných právnych režimov pre výpočet úrokov z omeškania (fixná sadzba a variabilná sadzba), na ktorú upozornila aj Európska komisia v konaní EU Pilot č. 5484/13/ENTR, na ktoré nadväzovalo formálne oznámenie Európskej komisie č. 2014-2100. V súčasnosti je predvoleným systémom výpočtu úrokov z omeškania systém „fixných úrokov z omeškania“ a systém tzv. „variabilných úrokov z omeškania“ je systémom opčným. Navrhovaná zmena právnej úpravy predpokladá zmenu týchto režimov tak, že systém „fixných úrokov z omeškania“ bude systémom opčným a systém tzv. „variabilných úrokov z omeškania“ systémom predvoleným.
III
Legislatívna rada vlády Slovenskej republiky prerokovala návrh nariadenia vlády Slovenskej republiky na svojom zasadnutí dňa 7. októbra 2014 a odporučila ho predložiť na rokovanie vlády Slovenskej republiky v novom znení, v ktorom budú zapracované jej pripomienky.
IV

Sekcia vládnej legislatívy Úradu vlády Slovenskej republiky konštatuje, že v predloženom návrhu nariadenia vlády Slovenskej republiky sú pripomienky Legislatívnej rady vlády Slovenskej republiky (7 pripomienok) zapracované a odporúča vláde Slovenskej republiky návrh nariadenia vlády Slovenskej republiky schváliť v predloženom znení.
V Bratislave 21. októbra 2014
